Pim Fortuyn

Wilhelmus Simon Petrus Fortuyn (1948–2002), kjent som Pim Fortuyn, var en nederlandsk politiker, forfatter, spaltist og grunnlegger av Lijst Pim Fortuyn. Offisielt var etternavnet hans Fortuijn, men han stavet det Fortuyn. Han ble myrdet av Volkert van der Graaf under valgkampen i Nederland i 2002.

Han var utdannet sosiolog og var professor (nederlandsk: buitengewoon hoogleraar) i sosiologi ved Universitetet i Groningen en kort periode. Ved siden av hans syn blant annet på islam og hvordan regjeringen burde omgås med asylsøkere og immigranter, sørget måten han opptrådte på innen politikken for at i første rekke hans motstandere ga ham stempelet høyrepopulistisk.

Han hadde en svært fargerik personlighet, noe som kom til uttrykk blant annet i en uvanlig debatteknikk. En del av hans uttalelser understreket dette også. Takket være dette og temaene han valgte var han i en periode på et halvt år meget dominant til stede på den politiske scenen. Hans opptreden under debatter sørget ofte for at andre debattanter ikke visste hvordan de burde reagere. Etter hans død har andre politikere tatt opp ulike punkter av hans agenda, Geert Wilders er en av disse, og man kan si at hans tankegang fremdeles er til stede innen nederlandsk politikk.

 Referanser 

 Eksterne lenker 


Kategori:Nederlandske politikere
Kategori:Sosiologer
Kategori:Nederlandske professorer
Kategori:Personer fra Velsen
Kategori:Myrdede politikere
Kategori:Personer drept med skytevåpen